**Ministru kabineta noteikumu projekta "Grozījumi Ministru kabineta 2015.gada 17.novembra noteikumos Nr.653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta (turpmāk – MK) noteikumu projektu "Grozījumi Ministru kabineta 2015. gada 17. novembra noteikumos Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi"" (turpmāk – MK noteikumu projekts) Vides aizsardzības un reģionālās attīstības ministrija (turpmāk – VARAM) ir izstrādājusi pamatojoties uz:1. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu;
2. [Valsts informācijas sistēmu likuma](http://likumi.lv/ta/id/62324-valsts-informacijas-sistemu-likums%22%20%5Ct%20%22_blank) 4. panta otro daļu;
3. MK 2015. gada 27. janvāra noteikumu Nr. 42 "Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.-2020. gada plānošanas periodā līdzfinansēto projektu īstenošanai" (turpmāk – MK noteikumi Nr. 42) 2. punktu;
4. Darbības programmas "Izaugsme un nodarbinātība" papildinājuma 2. pielikuma "Rādītāju saraksts" sadaļu "Eiropas Savienības Kohēzijas politikas fondu 2014. - 2020. gada plānošanas perioda darbības programmas "Izaugsme un nodarbinātība" un tās papildinājuma horizontālo principu rādītāju piemērošanas saraksts" (turpmāk – DPP 2. pielikums).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) MK noteikumu Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" (turpmāk – MK noteikumi Nr. 653) 9.punktā ir noteikts, ka valsts kapitālsabiedrība (deleģēto pārvaldes uzdevumu veikšanai) var būt projekta iesniedzējs 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" (turpmāk – 2.2.1.1. pasākums) ietvaros, kā arī MK noteikumu Nr.653 8.2. apakšpunktā ir noteikts, ka 2.2.1.1. pasākuma ietvaros projekta līdzfinansējums nevar būt mazāks par 15 procentiem no projektam plānotā kopējā attiecināmā finansējuma, neminot konkrētus līdzfinansējuma avotus.Tomēr MK noteikumu Nr. 653 8.1. un 8.5. apakšpunktā ir norādīts plānotais valsts budžeta un pašvaldību budžeta līdzfinansējuma apjoms, bet nav norādīts privātā līdzfinansējuma apjoms. Ņemot vērā, ka 2.2.1.1. pasākuma ietvaros ir paredzēta projekta "E-identitātes un E-paraksta risinājuma attīstība” īstenošana, kura ietvaros ir paredzēts piesaistīt valsts akciju sabiedrības "Latvijas Valsts radio un televīzijas centrs" kā projekta iesniedzēja līdzfinansējumu, MK noteikumu projekts paredz precizēt MK noteikumu Nr. 653 8.1. un 8.5. apakšpunktu, nosakot arī privāto finansējumu kā līdzfinansējuma avotu. 2) MK noteikumu Nr. 653 9. punkts paredz, ka 2.2.1.1. pasākuma ietvaros pašvaldība var būt projekta iesniedzējs, savukārt 10. punkts paredz, ka projekta iesniedzējs projekta īstenošanā kā sadarbības partneri var piesaistīt citas pašvaldības. Savukārt MK noteikumu Nr. 653 8.3. apakšpunkts nosaka, ka, ja projekta iesniedzējs ir pašvaldība, projekta iesniedzēja līdzfinansējumā paredz valsts budžeta dotāciju atbilstoši normatīvajiem aktiem par valsts budžeta dotācijas piešķiršanu pašvaldībām Eiropas Savienības (turpmāk – ES) struktūrfondu un Kohēzijas fonda 2014.-2020. gada plānošanas periodā līdzfinansēto projektu īstenošanai. Ņemot vērā, ka MK noteikumu Nr. 42 2. punkts nosaka, ka valsts budžeta dotāciju, sagatavojot projekta iesniegumu ES fondu specifiskā atbalsta mērķa īstenošanai, aprēķina pašvaldībai vai tās izveidotai iestādei, kas ir projekta iesniedzējs vai projekta sadarbības partneris, MK noteikumu projekts paredz precizēt MK noteikumu Nr. 653 8.3. apakšpunktu, lai pašvaldībai kā sadarbības partnerim nodrošinātu iespēju saņemt valsts budžeta dotāciju. Papildus tiek precizēts MK noteikumu Nr. 653 8.1. un 8.5. apakšpunkts, nosakot arī valsts budžeta dotāciju kā līdzfinansējuma avotu. 3) Saskaņā ar MK noteikumu Nr. 653 20.1. apakšpunktu projekta vadības personāla atlīdzības izmaksas tiek iekļautas tiešajās personāla izmaksās. Atbilstoši Finanšu ministrijas 2016. gada 15. jūlija vadlīnijās 2.1. "Vadlīnijās attiecināmo un neattiecināmo izmaksu noteikšanai 2014.-2020. gada plānošanas periodā" noteiktajam tiešajās personāla izmaksās var iekļaut tikai tās izmaksas, kas rodas uz darba līguma pamata, vienlaikus vadlīnijās ir paredzēts, ka projektu vadības personāla atlīdzības izmaksas var veidoties gan uz uzņēmumu līguma, gan darba līguma pamata. Lai nodrošinātu, ka 2.2.1.1. pasākuma ietvaros ir attiecināmas projekta vadības personāla atlīdzības izmaksas, kas rodas gan uz darba līguma, gan uzņēmuma līguma pamata, MK noteikumu projekts paredz tehniski precizēt MK noteikumu Nr. 653 20.1. apakšpunktu, to aizstājot ar 20.1.apakšpunktu jaunā redakcijā un MK noteikumus Nr. 653 papildinot ar 20.1.1apakšpunktu, kā arī tehniski tiek precizēts MK noteikumu Nr. 653 26. un 27. punkts.4)Saskaņā ar MK noteikumu Nr. 653 20.13.2. apakšpunktu projektā, kura ietvaros tiek attīstīta pakalpojumu sniegšanas un pārvaldības platforma (vienotais valsts un pašvaldību pakalpojumu portāls Latvija.lv (turpmāk –Latvija.lv)) ir attiecināmas apmācību, informatīvo un publicitātes pasākumu izmaksas par publiskajiem pakalpojumiem, kas tiek sniegti, izmantojot pakalpojumu sniegšanas un pārvaldības platformu. Minētā norma MK noteikumu Nr. 653 ir iekļauta, lai nodrošinātu informācijas un komunikāciju tehnoloģiju (turpmāk – IKT) iespēju izmantošanas veicināšanas aktivitāšu saturiski koordinētu ieviešanu un nodrošinātu vienotu un centralizētu komunikāciju par 2.2.1.1.pasākuma projektu rezultātiem un veicinātu to izmantošanas rādītāju pieagumu, nodrošinot projekta rādītāju un līdz ar to specifiskā atbalsta mērķa 2.2.1. "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" (turpmāk – SAM 2.2.1.) rādītāju sasniegšanu. Veicot IKT iespēju izmantošanas veicināšanas aktivitāšu plānošanu, ir konstatēts, ka vairāku projektu ietvaros tiks izveidotas centralizētas platformas, par kuru sniegtajām iespējām ir būtiski informēt un apmācīt to potenciālos lietotājus, lai veicinātu šo platformu izmantošanu un līdz ar to investīciju atdevi. Taču, ņemot vērā, ka šo platformu izmantošana ir tikai pastarpināti saistīta ar elektroniskajiem pakalpojumiem (tuprmāk – e-pakalpojums), saskaņā ar MK noteikumu Nr. 653 20.13.2. apakšpunktu komunikācija par šādām platformām var tikt veikta nepilnīgi, nesasniedzot mērķi. Līdz ar to MK noteikumu projekts paredz precizēt MK noteikumu Nr. 653 20.13.2. apakšpunktu, nosakot, ka projektā, kura ietvaros tiek attīstīta pakalpojumu sniegšanas un pārvaldības platforma, ir attiecināmas apmācību, informatīvo un publicitātes pasākumu izmaksas arī par platformām.5) MK noteikumos Nr.653 nav paredzēta iespēja projektos iekļaut neattiecināmās izmaksas. Taču, izstrādājot 2.2.1.1.pasākuma detalizētos projektu aprakstus, kuru iesniedzēji un finansējuma saņēmēji būs pašvaldības, ir konstatēta nepieciešamība vienlaikus ar projektā plānotajām darbībām īstenot arī tādas darbības, kas ir nepieciešamas un saistītas ar projekta ietvaros plānotajām darbībām, bet nav iekļaujamas projekta attiecināmajās izmaksās, jo pārsniedz projektam pieejamo attiecināmo finansējumu. Līdz ar to MK noteikumu projekts paredz papildināt MK noteikumus Nr.653 ar jaunu punktu, nosakot, ka pašvaldības projektā var paredzēt neattiecināmās izmaksas, kuras finansējuma saņēmējs (pašvaldība) sedz no saviem līdzekļiem.6)VARAM pārziņā esošajam ES fondu 2014.-2020. gada plānošanas perioda SAM 2.2.1. DPP 2. pielikumā ir noteikts horizontālā principa "Ilgtspējīga attīstība" (turpmāk – HP IA) rādītājs "zaļais iepirkums, zaļais publiskais iepirkums".Lai būtu pieejami dati par iepriekšminēto rādītāju, MK noteikumu projekts paredz precizēt MK noteikumu Nr. 653 29. punktu, 2.2.1.1. pasākuma finansējuma saņēmējam nosakot pienākumu uzkrāt datus par projekta ietekmi uz HP IA rādītājiem (publiskie iepirkumi, kuros izmantoti zaļā publiskā iepirkuma principi).7) MK noteikumu Nr. 653 34.punkts paredz, ka informācijas sistēmas izstrādātājs saņem no finansējuma saņēmēja noslēguma maksājumu, kas nevar būt mazāks par 20 procentiem no informācijas sistēmas izstrādes līgumcenas, tikai pēc tam, kad ir parakstīts nodošanas un pieņemšanas akts par informācijas sistēmas izstrādi un ieviešanu, un finansējuma saņēmējs ir pārliecinājies, ka izstrādātā informācijas sistēma vai elektroniskais pakalpojums atbilst iepirkuma līgumā ietvertajiem uzdevumiem. Šāda norma MK noteikumos Nr. 653 tika iekļauta, lai izslēgtu gadījumus, kad informācijas sistēmas izstrādātājs informācijas sistēmu vēl nav izstrādājis, bet ir saņēmis visu samaksu par veiktajiem darbiem, kā rezultātā var būtiski mazināties informācijas sistēmas izstrādātāja motivācija novērst konstatētos trūkumus jaunizstrādātajā informācijas sistēmā. Tomēr praksē konstatēti gadījumi, kad pati informācijas sistēma ir izstrādāta ar projektu nesaistīta līguma ietvaros, bet projekta ietvaros tiek izstrādāti informācijas sistēmas papildinājumi, līdz ar to esošās normas ietvaros var nebūt iespējams pasūtītājam samaksāt informācijas sistēmas izstrādātājam ne vairāk kā 80 procentus no informācijas sistēmas izstrādes līgumcenas.Ņemot to vērā, MK noteikumu projekts paredz precizēt MK noteikumu Nr. 653 34. punktu, nosakot, ka informācijas sistēmas izstrādātājs saņem no finansējuma saņēmēja noslēguma maksājumu, kas nevar būt mazāks par 20 procentiem no informācijas sistēmas vai tās izmaiņu izstrādes līgumcenas, tikai pēc tam, kad ir parakstīts nodošanas un pieņemšanas akts par informācijas sistēmas vai tās izmaiņu izstrādi un ieviešanu, un finansējuma saņēmējs ir pārliecinājies, ka izstrādātā informācijas sistēma vai elektroniskais pakalpojums atbilst iepirkuma līgumā ietvertajiem uzdevumiem.8) MK noteikumu Nr. 653 35. punkts paredz, ka, ja noteikumu 20.4. apakšpunktā minētā dokumentācija tiek izstrādāta ārpakalpojuma līguma ietvaros, dokumentācijas izstrādātājs saņem no finansējuma saņēmēja noslēguma maksājumu, kas nevar būt mazāks par 20 procentiem no dokumentācijas izstrādes un autoruzraudzības līgumcenas, tikai pēc tam, kad ir parakstīts nodošanas un pieņemšanas akts par informācijas sistēmas izstrādi un ieviešanu, kā arī, ja dokumentācijas un informācijas sistēmas izstrāde un ieviešana tiek veikta viena līguma ietvaros, piegādātājs saņem noslēguma maksājumu, kas nevar būt mazāks par 20 procentiem no iepriekš minētā līguma apjoma, tikai pēc tam, kad ir parakstīts nodošanas un pieņemšanas akts par informācijas sistēmas izstrādi un ieviešanu.Minētā norma noteikumos tika iekļauta, lai izvairītos no riska, ka tiek izstrādāta nekvalitatīva dokumentācija, bet pieļautās kļūdas tiek konstatētas jau informācijas sistēmas izstrādes laikā, kad par dokumentācijas izstrādi jau ir veikta pilna samaksa.2.2.1.1. pasākuma ietvaros tiek īstenots projekts "Publiskās pārvaldes informācijas un komunikāciju tehnoloģiju arhitektūras pārvaldības sistēma(1. kārta)" (turmāk – PIKTAPS projekts), kura īstenošana tika uzsākta 2016. gada 25. novembrī un kura īstenošanas termiņš ir 36 mēneši. PIKTAPS projekta galvenais mērķis ir nodrošināt SAM 2.2.1. projektu savstarpējo saskaņotību no IKT arhitektūras un SAM 2.2.1. kopējo rādītāju izpildes viedokļa, kā arī sekmēt Publiskās pārvaldes informācijas sistēmu konceptuālās arhitektūras principu īstenošanu. Vienlaikus PIKTAPS projekta ietvaros ir paredzēts izstrādāt vairākus centralizētu koplietošanas platformu projektējumus un no šo platformu ieviešanas ir atkarīgi gandrīz visi SAM 2.2.1. projekti. Pašas platformas tiks izstrādātas projekta "Vienotā datu telpa" un projekta "Pakalpojumu sniegšanas un pārvaldības platforma" ietvaros, kuru īstenošanas uzsākšana ir aizkavējusies, un paredzams, ka šo projektu īstenošanas termiņš un līdz ar to arī platformu izstrādes termiņš pārsniegs PIKTAPS projekta īstenošanas termiņu vismaz par 8 mēnešiem. Līdz ar to, ja attiecībā uz PIKTAPS projekta ietvaros izstrādājamo dokumentāciju tiek piemērots MK noteikumu Nr. 653 35. punktā minētais nosacījums, PIKTAPS projekta īstenošana nevarēs tikt pabeigta, kamēr netiks pabeigta platfromu izstrāde iepriekšminēto projektu ietvaros, tādejādi pastāv augsts risks, ka PIKTAPS īstenošanas termiņš pārsniegtu MK noteikumu Nr. 653 14. punktā noteikto projekta īstenošanas maksimālo termiņu - 3 gadi. Jānorāda, ka dokumentācijas izstrādei paredzētā provizoriskā summa ir 400 000 *euro*. Līdz ar to, lai novērstu iepriekš minētā riska iestāšanos un pabeigtu projekta īstenošanu, tai skaitā, varētu veikt gala maksājumus projektā atbilstoši projekta darbību apjomam, MK noteikumu projekts paredz precizēt MK noteikumu Nr. 653 35. punktu, nosakot, ka attiecībā uz PIKTAPS projektu netiek piemērots 35. punktā minētais nosacījums. Šāds izņēmums attiecībā uz PIKTAPS projektu ir jāpiemēro, ņemot vērā PIKTAPS projekta atšķirīgo uzbūvi. PIKTAPS ietvaros iepirkuma līgumā par dokumentācijas izstrādi tiks paredzētas arī izmaksas autoruzraudzībai, kā arī nosacījums, kas paredz, ka vismaz 20 procenti no  iepirkuma līguma summas, kas paredzēti autoruzraudzībai, tiks izmaksāti tikai pēc risinājuma ieviešanas, šīs izmaksas paredzot valsts IKT pārvaldības organizācijas IKT uzraudzības 2.kārtas projekta ietvaros, kura īstenošana paredzēta pēc PIKTAPS projekta. Paredzot iepriekš minētos nosacījumus iepirkumu līgumā, plānots novērst risku attiecībā uz nekvalitatīvas un kļūdainas dokumentācijas izstrādi PIKTAPS ietvaros.9) MK noteikumu Nr. 653 39. punkts paredz, ka, ja projekta ietvaros izveidotais vai pilnveidotais e-pakalpojums ir vērsts uz fizisku personu vai privāto tiesību juridisku personu, finansējuma saņēmējs nodrošina, ka pakalpojuma izpildes statuss un pakalpojuma rezultāts vai paziņojums par pakalpojuma pieejamību tiek piegādāts iedzīvotāja darbavietā ā Latvija.lv (oficiālajā elektroniskajā adresē no brīža, kad tā ir pieejama).Ņemot vērā, ka, izstrādājot normatīvos tiesību aktus ir konstatēts, ka, ja privātpersonai nebūs aktivizēts oficiālais elektroniskās adreses konts, Latvija.lv izvietotā e-pakalpojuma izpildes rezultāts netiks sūtīts uz oficiālo elektronisko adresi, bet gan uz Latvija.lv klienta darba vietu, līdz ar to MK noteikumu projekts paredz precizēt MK noteikumu Nr. 653 39. punktu, svītrojot prasību, ka finansējuma saņēmējam jānodrošina pakalpojuma izpildes statusa piegāde Latvija.lv vai oficiālajā elektroniskajā adresē no brīža, kad tā ir pieejama.Ar pakalpojuma rezultāta piegādi  MK noteikumu Nr. 653 izpratnē tiek saprasts, ka privātpersona no valsts pārvaldes saņem valsts pārvaldes pakalpojumu rezultātu, kas ir tiešs guvums, ko publisko tiesību ietvaros un saskaņā ar ārējiem normatīvajiem aktiem sniedz valsts pārvaldes iestāde, īstenojot valsts pārvaldes funkcijas un uzdevumus.10) Skaidrojam, ka VARAM sadarbībā ar Centrālo finanšu un līgumu aģentūru (turpmāk – CFLA) nodrošinās, ka visi projektu iesniedzēji tiek informēti par MK noteikumu projektā iekļauto grozījumu ietekmi uz 2.2.1.1. pasākuma ietvaros apstiprināto, iesniegto un plānoto projektu īstenošanu, kā arī nepieciešamības gadījumā tiks ierosināti grozījumi vienošanās par projektu īstenošanu, saskaņojot ar finansējuma saņēmējiem nosacījumus un kārtību, kādā finansējuma saņēmējs informē sadarbības iestādi par projekta ietekmi uz HP IA (ja attiecināms). Vienlaikus informējam, ka ierobežotas projektu iesniegumu atlases ietvaros līdz 2017. gada 25. aprīlim 2.2.1.1.pasākuma ietvaros ir noslēgta viena vienošanās par projekta īstenošanu, uz kuru attiecināms pienākums ziņot par projekta ietekmi uz HP IA, jo projektā ir paredzēts zaļais iepriekums. Norādām, ka informāciju par projekta ietekmi uz HP IA finansējuma saņēmējam būtu jāsniedz jebkurā gadījumā, atšķiras informācijas pieprasītāja institūcija – tā būs CFLA, kas ir līgumslēdzēja puse, nevis par 2.2.1.1. pasākumu atbildīgā iestāde – VARAM.11) Papildus VARAM informē, ka saskaņā ar MK 2017. gada 11. aprīļa sēdes protokollēmuma (Nr. 19, 31.§) "Par darbības programmas "Izaugsme un nodarbinātība 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" projektu iesniegumu atlases 1. kārtas projektu īstenošanas gaitu un kritērijiem projektu iesniegumu atlases 2. kārtā iekļaujamo projektu izvēlei" 7. punktu VARAM ir uzdots sagatavot un iesniegt izskatīšanai MK SAM 2.2.1. projektu iesniegumu atlases 2. kārtas ietvaros prioritāri īstenojamo projektu indikatīvo sarakstu (turpmāk – 2. kārtas projektu saraksts). Sagatavojot 2. kārtas projektu sarakstu, tiks ņemts vērā 2.2.1.1.pasākumam līdz 2018. gada 31. decembrim pieejamais kopējais attiecināmais finansējums un snieguma ietvarā noteiktā Eiropas Reģionālās attīstības fonda finansējuma rezerve (6,1 % apmērā), kas būs pieejama pēc pozitīva Eiropas Komisijas lēmuma par snieguma ietvara izpildi saņemšanas. Vienlaikus MK rīkojuma, ar ko tiks apstiprināts 2. kārtas projektu saraksts, sākotnējās ietekmes novērtējuma ziņojumā (anotācijā) tiks iekļauts skaidrojums, ka ar minētā MK rīkojuma spēkā stāšanos aktualitāti zaudē MK noteikumu Nr. 653 sākotnējās ietekmes novērtējuma ziņojuma (anotācijas) 3. pielikumā iekļautais indikatīvais 2.2.1.1. pasākuma projektu iesniegumu atlases 2. kārtas projektu saraksts.12) VARAM skaidro, ka MK noteikumu projekta saskaņošanas laikā tika panākta vienošanās, ka, izpildot Energoefektivitātes likuma 15. panta ceturtajā daļā noteikto, VARAM sadarbībā ar CFLA sniegs informāciju Ekonomikas ministrijai (pēc Ekonomikas ministrijas pieprasījuma) par 2.2.1.1. pasākuma projektu ietvaros iegādāto IKT aparatūru un iekārtām, lai varētu izvērtēt 2.2.1.1. pasākuma projektu ietekmi uz energoefektivitātes uzlabošanu. |
| 3. | Projekta izstrādē iesaistītās institūcijas | Projekts šo jomu neskar |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 2.2.1.1. pasākuma projektu iesniegumu iesniedzēji, to sadarbības partneri, CFLA. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs palielināsies 2.2.1.1. pasākuma projektu iesniedzējiem un finansējuma saņēmējiem, jo MK noteikumu projekts paredz finansējuma saņēmējam pienākumu uzkrāt datus par projekta ietekmi uz HP IA rādītāju. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam ir ietekme uz administratīvajām izmaksām (naudas izteiksmē), jo 2.2.1.1. pasākuma finansējuma saņēmējs uzkrās datus par projekta ietekmi uz HP IA rādītāju. 2.2.1.1. pasākuma  1. kārtas projektu skaits ir 37 projekti. Indikatīvās izmaksas vienam projektam ir 6,84 *euro* (37 projektiem – 253,08 *euro*).Administratīvo izmaksu novērtējums veikts, ņemot vērā šādus pieņēmumus un informāciju par iespējamām izmaksām HP IA rādītāju ziņošanai vienam projektam:C = (f x l) x (n x b), kur*f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi:*

|  |  |  |  |
| --- | --- | --- | --- |
| Vidējā mēneša bruto darba samaksa sabiedriskajā sektorā 2016.g. III cet.[[1]](#footnote-3) | DD nodoklis | kopā | Izmaksas par 1 h |
| *1* | *2* | *3=1+2* | *4=3/160h* |
| 885,00 | 208,77 | 1 093,77 | 6,84 |

*l – laika patēriņš, kas nepieciešams, lai sagatavotu informāciju, kuras sniegšanu paredz projekts:* 1 stunda;*n – subjektu skaits, uz ko attiecas projektā paredzētās informācijas sniegšanas prasības:* aprēķins tiek veikts uz vienu 2.2.1.1. pasākuma finansējuma saņēmēju;*b – paredzētais informācijas sniegšanas reižu skaits:* vienu reizi projekta dzīves ciklā;*C – informācijas sniegšanas pienākuma radītās izmaksas jeb administratīvās izmaksas:*(6,39 x 1) x (1 x 1) = 6,84 *euro* |
| 4. | Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrībai bija iespējas līdzdarboties MK noteikumu projekta izstrādē šādā veidā:1. rakstiski sniegt viedokli par MK noteikumu projektu tā izstrādes stadijā, pēc noteikumu projekta ievietošanas VARAM tīmekļa vietnes sadaļā "Sabiedrības līdzdalība" laika periodā no 2017. gada 28. februāra līdz 2017. gada 14. martam;
2. sagatavot atzinumu par MK noteikumu projektu pēc tā izsludināšanas Valsts sekretāru sanāksmē.

MK noteikumu projekts tika skaņots ar Finanšu ministriju, Tieslietu ministriju, Ekonomikas ministriju, Labklājības ministriju, Veselības ministriju, Satiksmes ministriju, Iekšlietu ministriju, Valsts kanceleju, Pārresoru koordinācijas centru, CFLA, Latvijas Lielo pilsētu asociāciju, Latvijas Pašvaldību savienību. |
| 2. | Sabiedrības līdzdalība projekta izstrādē | Līdz MK noteikumu projekta izsludināšanai Valsts sekretāru sanāksmē nav saņemti komentāri par MK noteikumu projektu. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē nav saņemti komentāri par MK noteikumu projektu. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | 2.2.1.1. pasākuma projektu iesniegumu iesniedzēji, to sadarbības partneri un CFLA. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Anotācijas III., IV., V sadaļa – projekts šo jomu neskar.

Vides aizsardzības un

reģionālās attīstības ministrs K. Gerhards

10.05.2017. 15:25

2869

I. Briņķe, 66016716

ieva.brinke@varam.gov.lv

1. http://www.csb.gov.lv/sites/default/files/nr\_20\_darba\_samaksas\_parmainas\_2016\_03\_2016\_04\_lv.pdf [↑](#footnote-ref-3)